Skupština Republike Bosne i Hercegovine

**Skupština Republike Bosne i Hercegovine** bila je najviše zakonodavno tijelo Republike Bosne i Hercegovine ustanovljeno Ustavom Republike BiH. Sastojala se od dva doma (vijeća): Vijeće građana sa 130 predstavnika i Vijeće općina sa 110 predstavnika, po jedan za svaku općinu i grad u državi.

Skupština Republike BiH je 8. aprila 1992. naslijedila Skupštinu SR BiH, kada je na sjednici Predsjedništva Republike Bosne i Hercegovine donesena odluka o promjeni naziva Socijalistička Republika Bosna i Hercegovina u novo ime - Republika Bosna i Hercegovina. Skupština je u ratnom periodu, do potpisivanja Dejtonskog sporazuma, održala 19 sjednica. U radu Skupštine učestvovalo je osam parlamentarnih stranaka i dva nezavisna poslanika. Predsjednik Skupštine u tom periodu bio je Miro Lazović. Posljednja sjednica Skupštine održana je 27. augusta 1996, prije prvih poslijeratnih izbora za Parlamentarnu skupštinu Bosne i Hercegovine.

## Historija 
### Uvod 
U intervalu između 1980. koju je obilježila smrt Josipa Broza Tita i 1989. kada se raspao Savez komunista Jugoslavije na Četrnaestom (vanrednom) kongresu, u svim jugoslavenskim republikama pojavljivale su se različite političke opcije, udruženja i pokreti. U SR Bosni i Hercegovini intenzivniji pluralistički interesi javno su se iskazali nakon Desetog kongresa Saveza komunista Bosne i Hercegovine. Ozbiljno pripremanje novih političkih stranaka odvijalo se još u vrijeme kada su se u redovima Saveza komunista Bosne i Hercegovine vodile debate da li uopće dozvoliti stranke na nacionalnoj osnovi. Već u proljeće 1990. počele su nastajati prve političke stranke na nacionalnoj osnovi: 26. maja 1990. Stranke demokratske akcije (SDA), 12. jula 1990. Srpske demokratske stranke (SDS) i 18. augusta 1990. Hrvatske demokratske zajednice BiH (HDZ BiH). Osim ovih stranaka, pojavile su se i stranke ljevice: Savez komunista – Socijalistička demokratska partija (SK BiH pod novim imenom), Demokratski socijalistički savez BiH i Savez reformskih snaga. Uvođenje višestranačkog političkog sistema u SR Bosni i Hercegovini i održavanje višestranačkih izbora stvorene su usvajanjem amandmana na Ustav Socijalističke Republike Bosne i Hercegovine donesenih u julu 1990. Zagarantirana je sloboda političkog organiziranja i djelovanja, a zabranjeno organiziranje i djelovanje usmjereno na nasilno rušenje ustavog poretka. Također, utvrđeno je da građani na osnovu općeg i jednakog biračkog prava, neposrednim i tajnim glasanjem biraju predstavnike u skupštine društveno-političkih zajednica na mandat od četiri godine. prije i održavanja Referenduma o nezavisnosti. Uslijedilo je tursko priznanje 6. februara. u postojećim međunarodno priznatim granicama, s modificiranom unutrašnjom strukturom koju čine dvije federalne jedinice (entiteti): Federacija Bosne i Hercegovine i Republika Srpska, te kasnije i treća federalna jedinica - Brčko distrikt.

## Nadležnosti 
## Struktura 
Skupština se sastojala se od dva doma (vijeća): Vijeće građana sa 130 predstavnika i Vijeće općina sa 110 predstavnika, po jedan za svaku općinu i grad u državi.

### Vijeće građana 
Vijeće građana bio je donji dom Skupštine Republike BiH. Ovo vijeće je vršio predstavničku funkciju, te građani su mogli direktnim glasanjem birati kandidate koji su zastupali njihove interese, na temelju općeg prava glasa. Vijeće je imalo 130 predstavnika iz svih dijelova države.

### Vijeće općina 
Vijeće općina bio je gornji dom Skupštine Republike BiH. Ovo vijeće je bilo sastavljeno od po jednog predstavnika za sve općine i gradove u državi. Prema načelima bikameralizma, gornji dom treba predstavljati federalne jedinice, a s obzirom da je Republika BiH bila unitarna država, tu ulogu su preuzele općine i gradovi. Cilj Vijeća općina bio je da osigura ravnopravnu zastupljenost svih dijelova zemlje, posebno manjih i manje razvijenih općina, te da promoviše interese lokalnih zajednica na državnom nivou. Vijeće je imalo 110 predstavnika, 109 predstavnika općina i jednog predstavnika glavnog grada Sarajeva.

## Spisak predsjednika 
## Također pogledajte 
* Politika Bosne i Hercegovine
* ZAVNOBiH
* Narodna skupština Bosne i Hercegovine
* Skupština Socijalističke Republike Bosne i Hercegovine
* Parlamentarna skupština Bosne i Hercegovine

## Napomene 
## Reference 
Kategorija:Institucije Republike Bosne i Hercegovine
*
Republika Bosna i Hercegovina
Bosna i Hercegovina
Kategorija:Državne institucije